***Književna* smotra**

**Časopis za svjetsku književnost**

Izdavač:

Hrvatsko filološko društvo

Adresa časopisa:

*Književna smotra*

Filozofski fakultet

Ivana Lučića 3

10000 Zagreb

Soba B-221

Tel. 01-4092119

**Etički kodeks**

Uredništvo *Književne smotre* prima neobjavljene rukopise znanstvenih i stručnih radova. Sukladno Zakonu o autorskom pravu i srodnim pravima (NN 167/03), odnosno Izjavi o autorstvu i autorskim pravima, autor takvog rada jamči da je poslani rad originalni rukopis, da ne krši autorska prava i da poštuje pravila za citiranje tuđih izvora i navoda. Istodobno, autor jamči da upućeni tekst nije ranije bio tiskan u nekoj drugoj publikaciji. Neobjavljeni znanstveni i stručni tekstovi obvezno prolaze kroz anonimni, dvostruki recenzentski postupak.

Ukoliko uredništvo utvrdi da poslani tekst ne odgovara profilu časopisa i traženoj razini kvalitete znanstvenog istraživanja ili stručnog uvida, zadržava pravo odbijanja radova prije upućivanja u recenzentski postupak. Uredništvo također zadržava pravo da odbije rukopis ukoliko, zahvaljujući odgovarajućim alatima ili na temelju uvida članova uredništva i stručnih recenzenata, utvrdi da rad krši etičke standarde istraživanja, da su metode i rezultati istraživanja nepouzdani, da su već objavljeni u drugoj publikaciji ili da se u radu krše načela znanstvenog citiranja, odnosno da je rad u dijelovima ili u cijelosti plagiran.

Pored navedenog, sukladno svom profilu, *Književna smotra* objavljuje i prijevode znanstvenih i stručnih radova, kao i esejističke i književne priloge s drugih jezika na hrvatski jezik, poštujući pritom sve međunarodne konvencije o zaštiti autorskih prava, kako autora tekstova, tako i prevodilaca. Prevedeni znanstveni i stručni radovi, ukoliko su najprije objavljeni u relevantnim znanstvenim časopisima koji redovito provode recenzentski postupak, ne podliježu ponovnom postupku recenziranja. Prevedeni radovi objavljuju se uz obvezno navođenje izvora.

Autori radova zadržavaju autorska prava za objavljene radove i svojim pristankom daju *Književnoj smotri* pravo objavljivanja u tiskanom i elektroničkom formatu časopisa.

Objavljeni članci mogu se besplatno koristiti u obrazovne i nekomercijalne svrhe.